સૂત્રો પાસેથી મળતી માહિતી મુજબ ઠાકોર ક્રાંતિ સેનાના અગ્રણી પ્રવીણસિંહ ઠાકોર નરોડા ગામમાં રહે છે. પ્રવીણસિંહની ઓઢવ રિંગ રોડ પર આવેલી હોટલ પામગ્રીન પાસે જમીન આવેલી છે. આ જમીનને બાપુનગર વોર્ડના કોંગ્રેસના કોર્પોરેટર જે.ડી. પટેલ જમીન પચાવી પાડવા માગે છે તેઓએ આ જમીન પર કબજો મેળવવા માટે કેટલાંક તત્વોને મોકલી કબજો મેળવી અને નાનકડું બાંધકામ કરી લીધું હતું. પોતાની જમીન પર કબજો થતાં પ્રવીણસિંહે આ બાબતે કોર્પોરેશનમાં જાણ કરી હતી જેથી કોર્પોરેશન દ્વારા આ બાંધકામને સીલ કરી દેવામાં આવ્યું હતું.